open-index/open-wikipedia-markdown huggingface dataset:
TimeSplitters 2

***TimeSplitters 2*** er et førstepersonsskytespill i *[[TimeSplitters]]*-serien. Det følger *[[TimeSplitters (videospill)|TimeSplitters]]* og ble fulgt av *[[TimeSplitters: Future Perfect]]*. Det ble utviklet av Free Radical Design. Det kom ut til PlayStation, Xbox og GameCube.

Våpnene i TimeSplitters 2 inkluderer blant annet håndvåpen, rifler, maskinpistoler, hagler, rakettkastere, en granatkaster, diverse eksplosiver, en armbrøst, en flammekaster og et brannslukningsapparat.

## Handling
Historien begynner i år 2401, og menneskeheten er midt i en blodig krig mot TimeSplitters, en sadistisk utenomjordisk rase som har til hensikt å ødelegge hele menneskeheten. De overlevende menneskene oppdager at TimeSplitters er i besittelse av spesielle gjenstander kalt Time Crystals, grønne krystaller som kan brukes til tidsreiser. Med disse krystallene kan hvem som helst reise gjennom tiden til et hvilket som helst tidspunkt i historien. Når de oppdager at fienden deres forsøker å bruke Time Crystals til å forandre menneskehetens historie, og dermed ødelegge Jorden, sendes sersjant Cortez og korporal Hart til en romstasjon i håp om å få hente krystallene.

Dette tvinger imidlertid TimeSplitters til å fjerne krystallene, og spre dem over forskjellige øyeblikk i menneskets historie, gjennom en tidsportal. Så paret ankommer akkurat idet den siste krystallen fjernes. Ved ankomst til den første tidsperioden, Sibir i 1990, finner Cortez seg selv i form av en kvinnelig spion som ble sendt for å undersøke uvanlig aktivitet i området. Så Cortez må fullføre hver persons agenda i deres respektive tidsperiode, samtidig som han forsøker å spore opp krystallene som har påvirket hendelser på det tidspunktet i historien. Alt fra Notre Dame i 1896, et aztekisk tempel i 1920, til en større konflikt med roboter i år 2312.

Til slutt klarer Cortez å gjenopprette krystallene, og vender tilbake til år 2401 for å møte korporal Hart. Men på dette tidspunktet får TimeSplitters tilgang til portalenheten og angriper dem, og dreper Hart i prosessen. Cortez planlegger derfor å ødelegge hele romstasjonen, og stikker av med krystallene i håp om å bringe den tilbake til jorden - noen få øyeblikk før romstasjonen blir ødelagt.

## Referanser


## Eksterne lenker
*
TimeSplitters: Future Perfect

***TimeSplitters: Future Perfect*** er et førstepersonsskytespill i *[[TimeSplitters]]*-serien. Det fulgte *[[TimeSplitters 2]]*. Det kom ut til PlayStation 2, Xbox og GameCube. Det ble utviklet av Free Radical Design.

## Referanser


## Eksterne lenker

*
Frakkbeskytter

En **frakkbeskytter**, **kjolebeskytter** eller **skjørtebeskytter** (klesbeskytter, beskyttelsesnett) er et skjermskjørt til sykkel, og har som formål å dekke den øverste delen av et sykkelhjul slik at ikke klær eller kroppsdeler uforvarende kommer inni hjulet mens man sykler. De er vanlige på bakhjul til brukssykler. Som navnet tilsier kan de hindre lange klær som frakker eller kjoler fra å hekte seg fast i hjulet, men kan også beskytte handleposer, sykkelvesker og bein og fingre til passasjerer som sitter på bagasjebrett.

## Design
Beskytterne finnes i flere former, for eksempel metallnetting, tekstiltråder og plastdeksler med eller uten lufting. En ulempe med store flate overflater er at de kan gi stort vindfang hvilket øker risikoen for å bli blåst overende i tilfelle kraftige vindkast. Design av metallnetting eller tekstilmasker er mindre utsatt for vindfang, men gir til gjengjeld mindre beskyttelse mot sprut. Plastpaneler med små åpninger gir moderat luftmotstand og en glatt overflate som er lettere å holde ren.

## Se også
* Skjermskjørt, lignende del på bilkarosseri
* Skvettlapp

## Referanser

*
Wacky Races: Starring Dastardly and Muttley

***Wacky Races: Starring Dastardly and Muttley*** er et racerspill til PlayStation 2 og Dreamcast. Det ble utviklet av Infogrames Sheffield House. Spillet er basert på *[[Wacky Races]]*.

## Referanser


## Eksterne lenker

*
The Sporting Duchess

***The Sporting Duchess*** kan henvise til:

* ''The Sporting Duchess'' (skuespill) – et amerikansk skuespill fra 1895 skrevet av Cecil Raleigh, Henry Hamilton og Augustus Thomas
* ''The Sporting Duchess'' (film fra 1915) – en amerikansk stumfilm fra 1915 basert på skuespillet med samme tittel
* ''The Sporting Duchess'' (film fra 1920) – en amerikansk stumfilm fra 1920 basert på skuespillet med samme tittel
Skjermskjørt

Et **skjermskjørt** er deler på et karosseri som enten er koblet til eller utgjør en del av skjermen, og har som formål å dekke til den øvre delen av hjulene til et kjøretøy. De brukes som regel bare på bakhjul fordi de kan komme i veien når hjulet skal svinge, men noen kjøretøy har dem på alle hjul.

## Funksjoner
Skjermskjørt kan brukes av estetiske grunner (strømlinjeformet design), aerodynamiske grunner (mindre luftmotstand ved at luften lettere strømmer forbi hjulet og flyter jevnere over karosseriet) og sikkerhetsmessige grunner (for å hindre at steinsprut eller at andre gjenstander plukkes opp fra veien og kastes ut).

Skjermskjørt er ofte avtakbare for å lette hjulskift og installasjon av kjetting. 

## Se også
* Frakkbeskytter, skjermskjørt på sykler

## Referanser
Støttehjul

Et **støttehjul** er et ekstra hjul montert parallelt med bakhjulet til en sykkel for å gi ekstra balanse mens en person lærer seg å balansere på en sykkel. De brukes vanligvis av veldig små barn for å lære å sykle, men det finnes også varianter for voksne.

## Korrekt innstilling av høyde
Støttehjul hindrer sykkelen i å lene seg som normalt, og gjør at den grovt sett fungerer likt som en 3-hjulssykkel. Dermed blir man hindret fra å bruke prinsippet om motstyring og barnet vil lære seg å svinge rattet feil veg, og må avlære og lære dette på nytt senere når støttehjulene tas av. Sheldon Brown skrev derfor at støttehjul kan bli et hinder for læring hvis de er justert feil. Hvis støttehjulene står for lavt vil de hindre sykkelen i lene seg, og kan til og med gjøre bremsene ineffektive dersom støttehjulene er for lave. 

Å justere støttehjulene til en passelig høyde og gradvis heve etterhvert som barnets ferdigheter bedrer seg kan minimere disse problemene.

## Balansesykler som alternativ
I 2010-årene var mange moderne barnesykler ikke kompatible med støttehjul. Alternativer til å bruke støttehjul kan være å ta av pedalene fra en barnesykkel eller i stedet bruke en balansesykkel. 

Presidenten i USA Cycling, Derek Bouchard-Hall, har uttalt til Wall Street Journal at balansesykler har gjort støttehjul avleggs.

## Referanser
Wallace & Gromit: The Curse of the Were-Rabbit (videospill)

***Wallace & Gromit: The Curse of the Were-Rabbit*** er et 3D-plattformspill som kom ut til PlayStation 2 og Xbox i 2005. Det kom også ut til mobiltelefoner gjennom J2ME. Spillet er basert på filmen *[[Wallace og Gromit og varulvkaninens forbannelse]]*. Det ble utviklet av Frontier Developments.

## Handling
Hovedpersonene er Wallace og Gromi hvis nye firma, som de har kalt Anti-Pesto, får i oppdrag å holde kaniner unna den kommende Giant Vegetable Competition - som har blitt drevet av Lady Tottingtons familie ved Tottington Hall i 517 år. Men Wallace sin maskin «Mind-O-Matic» har blitt stjålet av Lady Tottingtons frier, Victor Quartermaine. Spillet er delt inn i fire distrikter; The Town Centre, Wallersey havn, Grimsley industri-området og Tottington Hall. I hvert distrikt er det minst én «arena» et område som Anti-Pesto må rydde for skadedyr.

Wallace, Gromit og Hutch har hver sin primære enhet som kan fange skadedyr, kalt The BunGun. Dette utstyret kan brukes til å suge opp skadedyr og skyte dem ned i et avløp. I avløpene blir skadedyrene fraktet gjennom kloakk-systemet inn i Wallace og Gromits kjeller, hvor de blir holdt fanget. Underveis i spillet tilbyr en spåkone, Madame Winnie Bago som ble venn med Wallace og Gromit etter at de fikset varebilen hennes, dem tips og hint for å hjelpe dem med å gjennomføre alle oppgavene.

## Referanser


## Eksterne lenker
*
Warhammer 40,000: Fire Warrior

***Warhammer 40,000: Fire Warrior*** er et *[[Warhammer 40,000]]*-spill som kom ut i 2003 til PlayStation 2 og Windows. Det ble utviklet av Kuju Entertainment.

## Handling
Historien foregår over en periode på 24 timer. Spilleren skal kontrollere en karakter som heter Kais, og det første oppdraget går ut på å redde Ethereal Ko'vash fra guvernør Severus. Kais infiltrerer en festning og kommer seg unna med Ko'vash. Men kort tid senere blir skipet deres angrepet av et keiserlig slagskip.

Kais må kjempe en desperat kamp mot fienden, samtidig som de forsøker å deaktivere skipets motorer og myrde kapteinen deres. Kais mislykkes med å redde kapteinen, så han og flere andre blir sendt ombord på det keiserlige skipet. Han deaktiverer skipets kanoner og planlegger å fange skipets kommandør: admiral Constantine. Kais blir imidlertid slått i hodet av kaptein Ardias, og blir tatt til fange. Ardias setter deretter sitt eget skip til selvdestruksjon, og Kais må komme seg unna før hele skipet blir ødelagt.

## Referanser


## Eksterne lenker
*
Europacupen i håndball for menn

**Europacupen i håndball for menn** () er en årlig europeisk håndballturnering avholdt av EHF og er den tredje og laveste av europacupene i håndball etter Mesterligaen () og Europaligaen (). Ved starten av 1993/94-sesongen het turneringen **Citycupen** (), men byttet navn til **Challengecupen** () foran 2000/01-sesongen. Første sesong med dagens navn var 2020/21-sesongen. For øyeblikket avgjør EHF-koeffisientens rangering hvilke lag som har tilgang og i hvilket stadium de går inn. 

## Vinnere

;Citycupen
* 1993/94:  
* 1994/95:  Niederwürzbach
* 1995/96:  
* 1996/97:  
* 1997/98:  
* 1998/99:  
* 1999/00:  Großwallstadt

;Challengecupen
* 2000/01:  
* 2001/02:  
* 2002/03:  
* 2003/04:  
* 2004/05:  
* 2005/06:  
* 2006/07:  
* 2007/08:  
* 2008/09:  
* 2009/10:  

;&nbsp;
* 2010/11:  Cimos Koper
* 2011/12:  Diomidis Argous
* 2012/13:  
* 2013/14:  
* 2014/15:  Odorheiu Secuiesc
* 2015/16:  ABC/UMinho
* 2016/17:  
* 2017/18:  
* 2018/19:  
* 2019/20: *avlyst*

;Europacupen
* 2020/21:  
* 2021/22:  
* 2022/23:  

## Se også
* Europaligaen i håndball for menn
* Mesterligaen i håndball for menn
* Mesterligaen i håndball for kvinner
* Europaligaen i håndball for kvinner
* Europacupen i håndball for kvinner

## Eksterne lenker
*
Kjedeskjerm

En **kjedeskjerm** eller **kjedekasse** er et deksel som går over sykkelkjede/drivreim og drev, og er vanlig på brukssykler. De beskytter syklisten fra å bli skitten fra kontakt med kjedet eller å hekte fast bukse og skolisser mellom kjede og krankringen. Noen skjermer omslutter drivverket helt. Det finnes også kjedeskjermer med innebygd oljebad å smøre kjeden. Moderne kjedeskjermer er ofte i støpt plast, mens eldre varianter ofte var laget av blikk. Lignende komponenter finnes i forbindelse med drivverk på større kjøretøy og maskiner (for eksempel deksel til registerreim på forbrenningsmotor i biler).

Et deksl som bare sitter på krankdrevet kalles gjerne **kjedebeskytter**.

## Galleri

Bike chain guard full.JPG|Heldekkende kjedeskjerm på en brukssykkel
Crank_Set.jpg|Shimano Deore kranksett med integrert kjedebeskytter festet til utsiden av den største klingen


## Se også
* Bagasjebrett
Thomas Charles O’Reilly

**Thomas Charles O'Reilly** (født 22. februar 1873 i Cleveland i Ohio i USA, død 25. mars 1938 i Miami Beach i Florida) var en amerikansk katolsk prelat som var biskop av Scranton i Pennsylvania fra 1928 til 1938.
## Liv og virke
### Bakgrunn
Thomas C. var sønn av Patrick og Delia (*née* Readdy) O'Reilly. Etter studier ved Spencerian Business College (1887-1888), studerte han på jesuittenes *St. Ignatius College* (1889-1893) og *St. Mary's Seminary* (1893-1894) i hjembyen. Han ble deretter sendt for videre studier de romerske universiteter som alumne ved Pontifical North American College i Roma.

### Prest
Thomas C. O'Reilly ble presteviet for bispedømmet av Romas visegerent erkebiskop Francesco di Paola Cassetta den 4. juni 1898. I 1899 mottok han doktorgraden i teologi fra Urbaniana i Roma.

Tilbake i var O'Reilly served kapellan ved *St. John's Cathedral* til 1901, da han ble professor i dogmatikk ved *St. Mary's Seminary*. Han mottok graden *Doctor of Laws* i 1909 fra University of Notre Dame. Han var kansellist (1909-1916) og generalvikar (1916-1921) for Cleveland til han ble sogneprest for *Cathedral of St. John the Evangelist*.

### Biskop av Scranton
Den 6. desember 1927 ble O'Reilly utnevnt til den tredje biskop av Scranton i Pennsylvania av pave Pius XI. Han ble bispeviet den 16. februar 1928 av kardinal Dennis Joseph Dougherty av Philadelphia, med biskopene Joseph Schrembs av Cleveland og Bernard Joseph Mahoney av Sioux Falls som medkonsekrerende. Til tross for den store depresjonen klare han å etablere ytterligere syv menigheter og fjorten skoler.

Men de økende byrdene krevde sitt av hans helse. Biskop O'Reilly døde i Miami Beach i Florida den 25. mars 1938, i en alder av 65 år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal Denis Joseph Dougherty (1865-1951) *1903
* Biskop *Thomas Charles O'Reilly* (1873-1938) *1928

## Referanser
Johannes prestegjeld

**Johannes prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Johanneskirken.

Johannes' kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

## Historikk

Fra 1. januar 1885 ble Domkirkens sogn delt i to, ved at Johannes menighet ble skilt ut, og opprettet som eget sognekall fra 1. januar 1982. St. Jakob sogn ble skilt ut fra Johannes i 1957.

Fra 1. januar 2002 ble Johannes og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

## Referanser
Sveum idrettspark

**Sveum Idrettspark** er en stadion på Sveum, Brumunddal, Innlandet. 

Stadion har tribuner på begge sider av banen og god kapasitet. Fasiliteter som garderober, klubbhus og toaletter er ganske nye og moderne.  

## Eksterne lenker
* Offisielle lenker
Sushil K. Atreya

**Sushil K. Atreya** er en planetforsker. Atreya er professor i *Climate and Space Sciences and Engineering * ved University of Michigan, Ann Arbor.

## Referanser
Torpedofly

Et **torpedofly** eller **torpedobombefly** er et bombefly som brukes til å angripe skip med lufttorpedoer som er mindre og lettere enn torpedoer som brukes av ubåter og slagskip. Torpedofly var vanlige i tiden da propellfly dominerte luftkrigen, inkludert andre verdenskrig, men har i dag blitt erstattet av havbaserte missiler.

## Liste over torpedoflymodeller
### [[USA]]
*Consolidated TBY Sea Wolf
*Douglas BTD Destroyer
*Douglas TBD Devastator
*Grumman TBF Avenger
### [[Storbritannia]]
*Fairey Albacore
*Fairey Barracuda
*Fairey Swordfish
### [[Japan]]
*Aichi B7A
*Nakajima B5N
*Nakajima B6N
Nils Peter Wølner Hansen

**Nils Peter Wølner Hansen** (født 30. november 1835, død 1905 i Oslo) var en brukseier som var utdannet som ingeniør og er omtalt under Stormoen Teglverk. Sammen med Herman Warlo anla han Rødskog Brug som han i 1872 ble eneeier av. Han var varamann til Stortinget 1883-85. Wølner Hansen var også Skogers ordfører 1874–75. Han var gift med Olava Lusie Gundersen (født 1837 i Frederiksværn) Sammen fikk de barna: Hanna Marie Elisabeth Hansen (født. 1863), Carl Christopher Hansen (født. 1865), Aagot Hansen (født. 1867), Ragna Hansen (født. 1868), Sigurd Thorleif (født. 1879) og Ingeborg Dorthea (født. 1882)

## Referanser
Lauritz Christiansen Hervig

**Lauritz Christiansen Hervig** (født 17. april 1843 på Hervig i Modum, død 13. mai 1918 på Strømsgodset i Drammen) Han var sønn av ordfører, stortingsmann og sparebankdirektør Christian Nielsen Hervig (født 20. mars 1804 i Modum, død 3. februar 1885 i Modum). Lauritz var en handelsbetjent i Drammen 1860–68, gårdbruker på Nordre Fjell i Skoger 1869–1907. I 1874 ble han valgt inn som medlem av herredsstyret i Skoger, og fra 1876 frem til 1904 var han Skogers ordfører 1876–1904. Han var i perioden 1880–85 amtsrevisor i Skoger. Administrerende direktør i Skoger sparebank 1881–1912. Han var varamann til stortinget fra Jarlsberg og Larviks amt og medlem av veikomiteen 1895–1900.

## Nordre Fjell
Lauritz Christiansen Hervig, kjøpte i 1869 Nordre Fjell i Skoger på auksjon etter at den tidligere eieren Hans Nicolai Anchersen hadde gått konkurs. I 1907 ga han seg som gårdsbruker og solgte Nordre Fjell til Christen O. Narum fra Sigdal.

## Familie
Lauritz var gift med Othilie Berg (født. 1841), datter av gårdbruker Nils Berg og Gunhild Langerud. Sammen fikk de tre sønner:

# Karl Nikolai i 1867, som ble en hotelleier på Geilo, giftet seg to ganger og fikk to barn i sitt første ekteskap.
# Olaf Lyder i 1874, som ble landhandler på Nøtterø, giftet seg med Lilly Larsen, men fikk ingen barn.
# Gustav Adolf, i 1878, som ble en gårdbruker i Stokke, han giftet seg aldri.

Lauritz ble i 1916 enkemann, selv døde han i 1918 på Strømsgodset i Drammen.

## Referanser
Line Storesund Rondan

**Line Storesund Rondan** (født 1974) er en norsk farmasøyt og tidligere barne- og ungdomsskuespiller. 

Hun hadde hovedrollen i ''Is-slottet'' fra 1987, samt hovedrollen i den svenske filmen *[[Gränslots]]* fra 1990. Hun hadde også en fast rolle i barneserien ''Borgen skole'' som gikk på NRK Fjernsynet fra 1989 til 1990.

## Referanser


## Eksterne lenker

*
Karbonisotoper

**Karbonisotoper** er isotoper av grunnstoffet karbon (6C). Det finnes 15 kjente isotoper, fra 8C til 22C, hvorav 12C og 13C er stabile. Den lengstlevende radioaktive isotopen er 14C, med en halveringstid på  år. Dette er den eneste radioisotopen av karbon som finnes i naturen; den dannes kosmogenisk av reksjonen mellom 14N + n + 14C + <sup>1</sup>H.

Den mest stabile kunstige radioisotopen er 11C, som har en halveringstid på . De andre radioisotopene har halveringstider på under 20 sekunder, og de fleste under 200 millisekunder. Den minst stabile isotopen er 8C, med en halveringstid på . Lette isotoper har en tendens til å omdannes til isotoper av bor, mens tunge isotoper har en tendens til å forandres til nitrogenisotoper.
St. Markus prestegjeld

**St. Markus prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var St. Markus kirke.

St. Markus' kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

## Historikk

Bydelen Gyldenpris ble overført fra Laksevåg og innlemmet i Bergen 1. juli 1921, og ble geistlig lagt til Årstad prestegjeld. Ved kgl.res. av 16. desember 1927 ble Gyldenpris utskilt fra Årstad som eget *St. Markus prestegjeld*, med virkning fra 1. januar 1928. Prestegjeldet omfattet området mellom Fyllingsdalen, Puddefjorden og Fjøsangerveien. St. Markus kirke ble vigslet den 12. februar 1939. Fyllingsdalen sogn ble overført til St. Markus fra Fana prestegjeld i 1955, for så å bli utskilt som eget sognekall i 1967.

Den 1. januar 2003 ble St. Markus slått sammen med Solheim prestegjeld, under navnet Løvstakksiden prestegjeld.

## Referanser
Nykirken prestegjeld

**Nykirken prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Nykirken.

Nykirkens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

## Historikk

Strøkene på Nordneshalvøyen nordvest for Murallmenningene og Sukkerhusbryggen ble fradelt Bergen domkirke prestegjeld som et eget sognekall. Ved kgl.res. av 4. juni 1608 ble det tillatt å *paa egen Bekostning at bygge en Kirke paa et for dem beleiligt sted.* Kirken ble innviet av biskop Niels Paasche den 18. september 1622 og var anneks under Domkirken, inntil den i 1647 ble egen sognekirke. Grensene ble regulert 1885 og 1957.

Fra 1. januar 2002 ble Nykirken og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

## Referanser
Korskirken prestegjeld

**Korskirken prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Korskirken.

Bergens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

## Historikk

*Bjǫrgynjar Krosskirkja* (norrønt) var viet Det hellige kors og omtales første gang i Sverres saga ved begivenheter som fant sted i 1181, på en måte som sannsynliggjør at den da var i bruk. Den ble antakelig bygget som sognekirke for søndre del av byen. I 1320 bekreftet biskop Audfinn Sigurdsson sognegrensene som hadde eksistert helt siden byen ble til, og hele Strandsiden syd for Vågen skulle sogne til Korskirken. Etter at Nykirken var bygget i 1621, ble grensen mellom Domkirkens, Korskirkens og Nykirkens sogn regulert i 1647. Korskirkesognet omfattet området fra Torvet inn til steinbroen vest for Domkirken og oppover fjellskråningen mellom Domkirken og Vågen. Unntatt strøket der de tyske kjøpmenn holdt til, ettersom disse sognet til Mariakirken.

Sognegrensene fra 1647 bestod inntil 1874, da Sandvikens og Mariakirken sogn sogn ble opprettet. I 1884 ble grensen regulert ved at bebyggelsen på nedsiden av Strandgaten mot Muralmenningen ble overført til Korskirkens sogn, og det har vært mindre justeringer senere.

Fra 1. januar 2002 ble Korskirken og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

## Referanser
Mariakirken prestegjeld

**Mariakirken prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Mariakirken.

Mariakirkens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

## Historikk

### Den Tydske Kirke

*Maríukirkja* (norrønt) ble antagelig oppført før år 1160, og i 1408 fikk de tyske kjøpmenn råderett over kirken og dens eiendommer. "St. Mariæ Tydske Kirke" var sognekirke for de tyskættede i Bergen og for alle som stod i fast tjeneste ved Kontoret inntil 1766 da den ble overdratt til kongen i forbindelse med at den siste tyske handelsstue på Bryggen ble solgt. Etter den tid var den kirke for den tyske menighet i Bergen inntil den ble nedlagt 1867.

### Norsk menighet

Mariakirken ble i 1874 tatt i bruk som sognekirke for den omliggende delen av Korskirken prestegjeld. Grensen mellom Mariakirkens og Korskirkens sogn ble regulert i 1885.

### St. Olavs menighet

St. Olavs menighet ble skilt ut fra Sandviken prestegjeld i 1928, og omfattet «indre Sandviken» – strøket fra Helgesens gate i vest til Øvre Sandviksvei/Tartargaten i øst. Menighetshuset i Absalon Beyers gate 1 ble benyttet som interimskirke. Det ble planlagt å reise en egen kirke på Fredens bolig. Menigheten hadde egen sogneprest fra 1928 inntil menigheten gikk inn i Mariakirkens menighet i 1982. Sognet hadde navn etter Norges skytshelgen, Olav den hellige, men navnet knytter også an til sagaens beretning om den tidligere *Olavskirken på Bakkene*.

### Domkirkens prestegjeld
Fra 1. januar 2002 ble Mariakirken og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

## Referanser
Hold Your Horses

***Hold Your Horses*** er en amerikansk stumfilm fra 1921, regissert av E. Mason Hopper.

## Handling
Dan Canavan blir truffet av hester som blir eid av Newness-familien. Ulykken etterlater et arr på brystet hans, i form av en hestesko som alltid bringer ham lykke. Han oppdager snart at han kan kontrollere verden, og bruker denne makten som grunnlaget for hans livsfilosofi, og som politiker får han mer og mer berømmelse og makt i byen.

Som kone tar han seg den samme kvinnen, hvis hester en gang hadde trampet på ham. Men når hun blir lei av ham, og er i ferd med å forlate ham, bruker Canavan igjen kreftene sine. Hans kone blir dermed tvunget til å se hans iboende verdi, hinsides overfladisk manifestasjon.

## Skuespillere
* Tom Moore som Daniel Canavan
* Sylvia Ashton som Hoonora Canavan
* Naomi Childers som Beatrice Newness
* Bertram Grassby som Rodman Cadbury
* Mortimer E. Stinson som Jim James
* Sidney Ainsworth som Horace Slayton

## Referanser


## Eksterne lenker
*
The Hole in the Wall (1921)

***The Hole in the Wall*** er en amerikansk stumfilm fra 1921 regissert av Maxwell Karger.

## Skuespillere
*Alice Lake som Jean Oliver
*Allan Forrest som Gordon Grant
*Frank Brownlee som Limpy Jim
*Charles Clary
*William De Vaull som Deagon
*Kate Lester som Mrs. Ramsey
*Carl Gerard som Donald Ramsey
*John Ince
*Claire Du Brey som Cora Thompson

## Referanser


## Eksterne lenker
*
The Home Stretch

***The Home Stretch*** er en amerikansk stumfilm fra 1921, regissert av Jack Nelson.

## Handling
Johnny Hardwick arver en fullblodshest kalt Honeyblossom, og han satser alle pengene sine på denne hesten. Men når han redder Gwen Duffy på veddeløpsbanen, og dette gjør at hesten hans taper.

Senere, i storbyen, blir Johnny ansatt av Mr. Duffy for å administrere hotellet hans. Han møter og forelsker seg i Margaret. Men han oppdager senere at Margaret planlegger å gifte seg med Hi Simpkins. Men hun blir imidlertid gjenforent med Johnny, før bryllupet hennes til Simpkuns skal finne sted.

## Skuespillere
* Douglas MacLean som Johnny Hardwick
* Beatrice Burnham som Margaret Warren
* Walt Whitman som Mr. Warren
* Margaret Livingston som Molly
* Wade Boteler som Mr. Duffy
* Mary Jane Irving som Gwen Duffy
* Charles Hill Mailes som Mr. Wilson 

## Referanser


## Eksterne lenker
*
Talanus

***Talanus*** er en slekt av skyggebiller.

## Utseende
Små (ca. 5 millimeter), avlange, blanke, mørke skyggebiller. Oversiden er tett og kraftig punktert uten påfallende hår. Antennene er nokså lange og tynne, litt tykkere mot spissen. Pronotum er avrundet firkantet, gjerne litt lengre enn bredt. Dekkvingene er jevnbrede, med kraftige punktrader.

## Levevis
Artene lever stort sett i skog, der de er knyttet til sopp og død ved.

## Utbredelse
Gruppen er særlig utbredt i den neotropiske økosonen, men går nord til Texas og Florida.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Stenochiinae]]** Kirby, 1837
******* Stammen **[[Talanini]]** Champion, 1887
******** Slekten ***Talanus*** Jacquelin du Val, 1857 (23 arter, mest neotropisk)
********* *[[Talanus aeneipennis]]* Champion 1887
********* *[[Talanus apterus]]* Champion 1887
********* *[[Talanus ater]]* Champion 1887
********* *[[Talanus columbianus]]* Mäklin 1878
********* *[[Talanus cribrarius]]* Jacquelin du Val 1857
********* *[[Talanus ferrugineus]]* Champion 1896
********* *[[Talanus guadeloupensis]]* Fleutiaux & Sallé 1890
********* *[[Talanus guatemalensis]]* Champion 1887
********* *[[Talanus insularis]]* Mäklin 1878
********* *[[Talanus interstitialis]]* Champion 1887
********* *[[Talanus laevicollis]]* Champion 1896
********* *[[Talanus laevipennis]]* Champion 1887
********* *[[Talanus langurinus]]* (Le Conte 1878)
********* *[[Talanus laticeps]]* Champion 1887
********* *[[Talanus lecontei]]* Champion 1887
********* *[[Talanus longicornis]]* Champion 1887
********* *[[Talanus mecoscelis]]* Triplehorn 1968
********* *[[Talanus neotropicalis]]* Champion 1887
********* *[[Talanus spilmani]]* Triplehorn 1968
********* *[[Talanus stenochinus]]* (Le Conte 1878)
********* *[[Talanus subexaratus]]* Mäklin 1878
********* *[[Talanus subopacus]]* Champion 1887
********* *[[Talanus victori]]* Garrido & Gutiérrez 2004

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/459887
*
Home-Keeping Hearts

***Home-Keeping Hearts*** er en amerikansk stumfilm fra 1921, regissert av Carlyle Ellis.

## Handling
Robert Colton er en dykker som blir fengslet i 10 år, etter å ha blitt funnet skyldig i å ha forårsaket arbeidsgiverens død. Datter hans, Mary, som allerede har mistet moren sin blir deretter oppdratt av Squire Tead (spilt av Edward Grace) og hans strenge kone. Når han blir satt fri fra fengsel, får Colton arbeid for Squire Tead som produserer ost og andre produkter.

Men der oppdager han snart at Tead bestikker en inspektør, som en del av en plan for å bli kvitt en annen produsent i området. Men når Colton redder Tead fra å drukne i et stort melkekar, forandrer godseieren mening. Det blir snart klart at Colton egentlig var uskyldig i anklagene som gjorde at han havnet i fengsel i 10 år. Han ønsker deretter å gifte seg med Laurel Stewart, so han har blitt forelsket i - og endelig gi et ordentlig hjem til datteren sin.

## Skuespillere
* Thomas H. Swinton som Robert Colton
* Mary Ryan som Mary Colton
* Louella Carr som Laurel Stewart
* Edward Grace som Squire Teal
* Henry West som Timothy Reece

## Referanser


## Eksterne lenker
*
L’Homme qui vendit son âme au diable

***L'Homme qui vendit son âme au diable*** er en fransk stumfilm fra 1921, regissert av Pierre Caron.

## Handling
En velstående bank-mann blir deprimert på grunn av sine økonomiske forhold, og han bestemmer seg for å begå selvmord. Mefistofeles dukker opp for ham, akkurat i det han er i ferd med å avslutte livet. Han gjør en uhyggelig handel med bank-mannen for å kjøpe sjelen hans.

Men kort tid etter at avtalen deres blir fullført, møter bank-mannen en attraktiv ung kvinne. Han blir snart forelsket i denne kvinnen, og han ønsker ikke lenger å dø. Heldigvis er kvinnens kjærlighet til ham så sterk at hun er i stand til å drive Djevelen bort, og frigjøre ham fra pakten hans.

## Skuespillere
* Charles Dullin   
* Jean-David Évremond  
* Yvonne Fursey   
* Gladys Rolland

## Referanser


## Eksterne lenker
*
Mallodrya

***Mallodrya*** er en slekt av biller.

## Utseende
Avlange biller, middels store, brunlige eller svarte, oversiden fint hårete. **Hodet** er mer eller mindre trekantet sett ovenfra. Fasettøynene sitter nær bakkanten og er hårete. Pannen er dekket av lange, oppstående hår. Antennene er ganske lange og tynne, trådformede, og består av 11 ledd. **Brystskjoldet** (pronotum) er mye bredere enn langt, hvelvet, med avrundede sider, fint og litt spredt punktert. Ved roten har det gjerne en kort lengdefure i midten og en avlang grop på hver side. **Dekkvingene** er langstrakte, bakover langt tilsmalnende, med fine lengdefurer. **Beina** er ganske tynne og lange. For- og mellomføttene (pro- og mesotarsi) består av fem ledd, bakføttene av fire. Mellom- og bakføttene er svært tynne og minst så lange som leggene (tibiae), det innerste leddet utgjør omtrent halvparten av fotens lengde. **Larvene** er moderat flattrykte, parallellsidige, lyse på farge og noe blanke, med spredte oppstående hår over hele kroppen. Hodekapselen er stor og kraftig med nokså lange antenner og kraftige kjever (mandibler). Beina er kraftige og middels lange, og det bakerste kroppsleddet bærer et par kraftige, oppoverrettede kroker.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[Synchroidae]]** Lacordaire, 1859
****** Slekten ***Mallodrya*** Horn, 1888
******* *[[Mallodrya subaenea]]* Horn, 1888  – Nord-Amerika

 
## Eksterne lenker
Synchroidae, voksen bille: http://bugguide.net/node/view/56603/bgimage. Synchroidae, larve: http://bugguide.net/node/view/94593/bgimage
*
Tanylypa

***Tanylypa*** er en slekt av skyggebiller.

## Utseende
Middelsstore, avlange, blanke, mørke skyggebiller. Hodet er middels store med noe utstående fasettøyne og middels lange, trådformede antenner. Pronotum er avrundet firkantet, karftig punktert. Dekkvingene er avlange, nokså jevnbrede, med kraftige punktstriper.

## Levevis

## Utbredelse
Arten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Zolodininae]]** Watt, 1975
******* Slekten ***Tanylypa*** Pascoe, 1869 - én art, Australia
******** *[[Tanylypa morio]]* Pascoe, 1869

 
## Referanser




## Eksterne lenker
*
Nacerdes

***Nacerdes*** er en slekt av lange og slanke biller i familien bløtbukker. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent én art fra Norge.

## Utseende
Små til middelsstore (5 – 20&nbsp;mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. **Hodet** er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. **Brystskjoldet** (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. **Dekkvingene** er langstrakte og  parallellsidige, vanligvis myke, ofte med lengdefurer eller opphøyde ribber. **Beina** er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. **Larvene** er langstrakte og tynnhudete.

## Levevis
Bløtbukkenes larver lever enten inne i plantestengler eller i fuktig, råtten, død ved. Av de norske artene lever  bolverkbillen (*Nacerdes melanura*) i soppangrepet trevirke, som døde stokker av ulike treslag, men de kan også forekomme i gjerdestolper og råttent bygningstømmer. De rører ikke friskt tømmer og gjør dermed ikke noen skade der det ikke er betydelige råteskader fra før. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

## Utbredelse
Slekten er hovedsakelig holarktisk, men forekommer (spredt med mennesker?) i alle verdensdeler.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[Bløtbukker]]**, Oedemeridae Latreille, 1810
****** Underfamilien **[[Nacerdinae]]** Mulsant, 1858
******* Stammen Nacerdini Mulsant, 1858
******** Slekten ***Nacerdes*** Dejean, 1834 
********* *[[Nacerdes akiyamai]]* Svihla, 1998
********* *[[Nacerdes apicalis]]* (Kono, 1932)
********* *[[Nacerdes apicipennis]]* Svihla, 1998
********* *[[Nacerdes arcuata]]* Tian, Ren & Li, 2014
********* *[[Nacerdes baibarana]]* (Kono, 1932)
********* *[[Nacerdes carniolica]]* (Gistl, 1834)
********* *[[Nacerdes gracilis]]* (W.L.E.Schmidt, 1846)
********* *[[Nacerdes hesperica]]* (Magistretti, 1941)
********* *[[Nacerdes hiromichii]]* Svihla, 2004
********* *[[Nacerdes kantneri]]* Svihla, 2001
********* *[[Nacerdes konoi]]* (Nakane, 1954)
********* Bolverkbille, *[[Nacerdes melanura]]* (Linnaeus, 1758) - i Norge
********* *[[Nacerdes raymondi]]* (Mulsant & Godart, 1860)
********* *[[Nacerdes taiwana]]* (Kono, 1932)
********* *[[Nacerdes transfertalis]]* Svihla, 1998

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradnìk, J. og Chvála, M. 1991. *Teknologisk forlags store bok om insekter*. N.W. Damm. Om bløtbukker, side 324-325.
## Eksterne lenker
*
Maraton (musikkalbum)

***Maraton*** er et album fra 1999 av Pugh Rogefeldt, utgitt på plateselskapet Warner. På låten «Gammeldags tro» medvirker Per Gessle på pumpeorgel. Forøvrig merker man seg Woody Guthrie-tolkningen «Vår kommunale man», der Rogefeldt og Joakim Thåström synger duett.

## Sporliste
Alle låter skrevet av Pugh Rogefeldt, der ingenting annet er angitt.

*  1. «Välkommen hem» (4:04)
*  2. «Gammeldags tro» (3:12)
*  3. «Offer» (3:13)
*  4. «En medelklass lågutbildad man» (4:41)
*  5. «Dinosaurie» (Göran Lagerberg / Magnus Lindberg / Pugh Rogefeldt) (4:00)
*  6. «Om jag fick ha dej nu» (2:52)
*  7. «Jeans och läder» (3:54)
*  8. «Nästa hållplats blues» (3:17)
*  9. «Vår kommunale man» (Woody Guthrie / Pugh Rogefeld) (4:45)
* 10. «Spårljus» (2:47)
* 11. «Storebror» (4.03)
* 12. «Johnny & Conny» (2:30)

## Medvirkende
**Musikere**
*  Pugh Rogefeldt – sang, gitar
*  Jerker Odelholm – bassgitar
*  Peter Bergqvist – trommer
*  Johan Lindström – orgel, piano, korsang

**Produksjon**
*  Johan Lindström – produsent, lydmiks
*  Mason – lydtekniker
*  Micke Lyander – lydtekniker
*  Kaj Erixon – lydmiks
*  Hoffe Stannow – mastering
*  Lars Sundh – albumdesign
*  Lars Tunbjörk – foto

## Eksterne lenker
* på Discogs
* på Allmusic
Spastica

***Spastica*** er en slekt av plasterbiller. 

## Utseende
Middelsstore, avlange, brunrøde til brunsvarte plasterbiller, hode og forkropp kan ha noe metallglans. Hodet er forholdsvis stort, nesten firkantet, med middelsstore fasettøyne, antennene er nokså korte til nokså lange, kan være trådformede, sagtakkede eller kamformede. Pronotum er nokså lite, neppe bredere enn hodet, dekkvingene er betydelig bredere og jevnbrede.

## Levevis
Larvene utvikler seg som rovdyr på egg av bier, veps eller gresshopper, mens de voksne billene er planteetere. Oljebillene er godt beskyttet av sitt kjemiske forsvar og prøver ikke å gjemme seg vekk eller stikke av. Siden de også gjerne er tunge av egg, virker disse billene trege. Blir billene irritert, skiller de ut et sterkt luktende, oljeaktig sekret, blant annet mellom leddene i beina. Dette inneholder cantharidin og andre stoffer, og vil, om det kommer i kontakt med huden, forårsake blemmer eller åpne sår. Om det svelges, kan det være dødelig for et mindre dyr. Billene beskytter også eggene sine med giftstoffer. Oljebillene er gjerne fargerike, i gult, rødt og svart, eller metalliske. Disse fargene signaliserer at billene er giftige eller usmakelige (aposematisme). Noen arter av plasterbiller kan gjøre skade på jordbruksvekster, blant annet hirse.

## Utbredelse
Gruppen forekommer i Sør-Amerika, Afrika og Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[plasterbiller]]** Meloidae Gyllenhal, 1810
****** Underfamilien **[[Eleticinae]]** Wellman, 1910
******* Stammen Spasticini Kaszab, 1959
******** Understammen Spasticina Kaszab, 1959
********* Slekten ***Spastica*** Lacordaire, 1859
********** *[[Spastica abdominalis]]* (Klug, 1825)
********** *[[Spastica aurita]]* (Klug, 1825)
********** *[[Spastica avicolle]]* (Chevrolat, 1829-44)
********** *[[Spastica chilensis]]* Haag-Rutenberg, 1880
********** *[[Spastica corallicollis]]* Haag-Rutenberg, 1880
********** *[[Spastica femoralis]]* (Klug, 1825)
********** *[[Spastica flavicollis]]* (Chevrolat in Guérin-Ménéville, 1844)
********** *[[Spastica glandulosa]]* (Erichson, 1848)
********** *[[Spastica globicollis]]* Haag-Rutenberg, 1880
********** *[[Spastica limbata]]* (Klug, 1825)
********** *[[Spastica maculicollis]]* (Klug, 1825)
********** *[[Spastica marginalis]]* Haag-Rutenberg, 1880
********** *[[Spastica minus]]* Selander, 1966
********** *[[Spastica scutellaris]]* (Klug, 1825)
********** *[[Spastica sphaerodera]]* Burmeister, 1881
********** *[[Spastica suturalis]]* (Klug, 1825)
********** *[[Spastica tristis]]* Borchmann, 1930
********** *[[Spastica variabilis]]* Haag-Rutenberg, 1880
********** *[[Spastica zonata]]* (Klug, 1825)
## Referanser




## Eksterne lenker

*
Apalus

***Apalus*** er en slekt av plasterbiller. 

## Utseende
Middelsstore biller, noe langstrakte, ofte metalliske eller brokete på farge. **Hodet** er ganske stort og fremstrakt, mer eller mindre rundt, bakerst kraftig innsnevret (tydelig "hals"). Fasettøynene er som oftest forholdsvis små. Antennene er 11-leddete, mer eller mindre trådformede, men et eller flere ledd er ofte utvidete eller med utvekster. **Brystskjoldet** (pronotum) er påfallende lite, ikke eller litt bredere enn hodet, mye smalere enn dekkvingene. **Dekkvingene** er forholdsvis lange hos de fleste, ganske tynne og myke (lite sklerotiserte). Hos slekten *Meloe*, der tre av de fire norske artene hører hjemme, er dekkvingene redusert til korte, tilspissede "frakkeskjøter" som ikke dekker bakkroppen. **Bakkroppen** er ganske stor og tykk hos hunnene, dette har sammenheng med det svært høye tallet på egg de produserer. **Beina** er slanke, middels lange. For- og mellomføttene er fem-leddete, bakføttene fire-leddete.

## Levevis
Larvene utvikler seg som rovdyr på egg av bier, veps eller gresshopper, mens de voksne billene er planteetere og gjerne finnes på blomster.

## Norske arter
Vårbillen *Apalus bimaculatus*, er gul og svart. Den lever på solitære bier som har sine reir i sand, og forekommer derfor helst i sandtak og lignende. den er bare funnet noen få ganger på Østlandet, men dette kan delvis skyldes at billenes korte aktivietsperiode er svært tidlig på våren. De kan være i full aktivitet rundt påsketider, ofte før snøen har helt forsvunnet, i solrike, sandete bakker.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[plasterbiller]]** Meloidae Gyllenhal, 1810
****** Underfamilien **[[vårbiller]]**, Nemognathinae Lacordaire, 1859
******* Stammen Sitarini
******** Slekten ***Apalus*** Fabricius, 1775
********* Vårbille (påskebille), *[[Apalus bimaculatus]]* (Linnaeus, 1761)
********* *[[Apalus binaevus]]* (Prochazka, 1892) 
********* *[[Apalus bipunctatus]]* Germar, 1817 
********* *[[Apalus creticus]]* (Frivaldsky, 1877) 
********* *[[Apalus gibbicollis]]* Borchmann, 1910 
********* *[[Apalus guerini]]* (Mulsant, 1858) 
********* *[[Apalus longipennis]]* Pic, 1913 
********* *[[Apalus montanus]]* Escherich, 1897 
********* *[[Apalus necydaleus]]* (Pallas, 1782) 
********* *[[Apalus spectabilis]]* E.Frivaldsky, 1835

## Referanser




## Eksterne lenker
*Vårbille (*Apalus bimaculatus*): https://web.archive.org/web/20070926230952/http://thumbs.photo.net/photo/3488922-sm.jpg
*
Haakon Omejer Sørlie

**Haakon Omejer Sørlie** er en norsk organist. Han er utdannet ved Musikkonservatoriet i Oslo og København og debuterte i 1974. Fra 1974 til 1977 var han substituttorganist ved Jesuskirken i København og fra 1977 var han organist ved Akershus slottskirke i Oslo. 11. desember 2007 ble Omejer Sørlie tildelt Kongens Fortjenestemedalje i gull. Sørlie har blant annet samarbeidet med St. Hallvard-guttene over flere år.

## Referanser
Priognathus

***Priognathus*** er en slekt av barkflatbiller som lever under barken på døde trær. De er derfor ganske flate. På grunn av deres skjulte levevis ser man dem sjelden. Slekten omfatter bare én kjent art fra Nord-Amerika.

## Utseende
En liten, avlang og flat, blankt brunsvart bille, beina brune. Antennene er perlekjede-formede og omtrent så lange som hode + pronotum. Hodet er rundet med litt framstående kjever og små, rundet utstående fasettøyne. Pronotum er rundet, innsnevret ved roten, omtrent så langt som bredt. Dekkvingene er jevnbrede, tett og ganbske kraftig, ikke radvis punkterte.

## Levevis
Larvene utvikler seg under barken på døde trær, og også de voksne billene finner man sjelden utenfor dette habitatet. Larvene av slekten *Pytho* spiser av innerbarken, mens de av slekten *Priognathus* lever av sevjelaget. Noen av artene lever i de nordlige barskogene (taigaen), og habitatet de lever i gjør at de vanskelig kan unnslippe svært lave temperaturer. Det er vist at billene overlever at væsken mellom cellene fryser (ekstracellulær frysing), men de kan også unngå frysing ned til temmelig lave temperaturer. Barkflatbillene er avhengige av god tilgang på død ved, og noen arter blir derfor truet av moderne skogbruk.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[barkflatbiller]]**, Pythidae Blanchard, 1845
****** Slekten ***Priognathus*** LeConte, 1850
******* *[[Priognathus monilicornis]]* (Randall, 1838)

## Referanser




## Eksterne lenker

*
Blåtopp

**Blåtopp** (*Molinia caerulea*) er en grasart.

Den er en flerårig plante som blir 20–90 cm høy og vokser i tuer. Stråene er opprette med 1–2 leddknuter nederst der de lett knekker. Bladene er 3–6 mm brede, blågrønne med en lys midtnerve. Slirehinna er en kort hårkrans. Blomstene sitter i en 4–20 cm lang, mørkfiolett topp. Blomstringstida er i juli–august, seinere enn andre grasarter.

Blåtopp er utbredt i Europa, Nordvest-Afrika, Etiopia, Vest-Asia og Kasakhstan.  Innførte bestander finnes i Canada, USA og Japan. I Norge er blåtopp vanlig i det meste av landet, men i Nord-Troms og Finnmark er den sjeldnere. Den vokser på fuktig, næringsfattig og litt sur jord. Typiske voksesteder er strender, grøfter, myr, fuktig skog og fuktige enger og heier. 

Blåtopp blir ofte plantet som prydgras i hager, og det finnes mange kultivarer.

## Galleri

Molinia.jpg|Vekstform
Molinia-caerulea-habitat.JPG|Typisk voksested ved Silkeborg i Danmark
Molinia_caerulea_blatt.jpeg|Blad og strå
Molinia.caerulea.jpg|Blomster


## Litteratur
* 
* 
* 
* 

## Eksterne lenker
*